CELEX: 32015D1782
Language: el
Date: 2015-10-05 00:00:00
Title: Απόφαση (ΚΕΠΠΑ) 2015/1782 του Συμβουλίου, της 5ης Οκτωβρίου 2015, για την κατάργηση της κοινής θέσης 2004/487/ΚΕΠΠΑ σχετικά με περαιτέρω περιοριστικά μέτρα έναντι της Λιβερίας και για την τροποποίηση της κοινής θέσης 2008/109/ΚΕΠΠΑ σχετικά με περιοριστικά μέτρα κατά της Λιβερίας

6.10.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 259/25
            
         ΑΠΌΦΑΣΗ (ΚΕΠΠΑ) 2015/1782 ΤΟΥ ΣΥΜΒΟΥΛΊΟΥ
   της 5ης Οκτωβρίου 2015
   για την κατάργηση της κοινής θέσης 2004/487/ΚΕΠΠΑ σχετικά με περαιτέρω περιοριστικά μέτρα έναντι της Λιβερίας και για την τροποποίηση της κοινής θέσης 2008/109/ΚΕΠΠΑ σχετικά με περιοριστικά μέτρα κατά της Λιβερίας
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 29 Απριλίου 2004 το Συμβούλιο υιοθέτησε την κοινή θέση 2004/487/ΚΕΠΠΑ (1) σχετικά με ορισμένα χρηματοδοτικά μέτρα.
            
         
               (2)
            
            
               Στις 12 Φεβρουαρίου 2008 το Συμβούλιο υιοθέτησε την κοινή θέση 2008/109/ΚΕΠΠΑ (2) που προβλέπει ταξιδιωτικούς περιορισμούς και εμπάργκο όπλων.
            
         
               (3)
            
            
               Στις 9 Δεκεμβρίου 2014 το Συμβούλιο Ασφαλείας των Ηνωμένων Εθνών εξέδωσε την ΑΣΑΗΕ 2188 (2014) για τη Λιβερία, με την οποία παρατείνονται τα μέτρα για τις μετακινήσεις και το εμπάργκο όπλων για περίοδο εννέα μηνών.
            
         
               (4)
            
            
               Στις 2 Σεπτεμβρίου 2015 το Συμβούλιο Ασφαλείας των Ηνωμένων Εθνών εξέδωσε την ΑΣΑΗΕ 2237 (2015) σχετικά με τη Λιβερία, για τον τερματισμό των μέτρων στις μετακινήσεις και των χρηματοοικονομικών μέτρων, όπως ορίζεται στην παράγραφο 4 της ΑΣΑΗΕ 1521 (2003) και στην παράγραφο 1 της ΑΣΑΗΕ 1532 (2004), και για την ανανέωση του εμπάργκο όπλων όσον αφορά όλες τις μη κυβερνητικές οντότητες και τα άτομα που δραστηριοποιούνται στο έδαφος της Λιβερίας έως τις 2 Ιουνίου 2016.
            
         
               (5)
            
            
               Επομένως, πρέπει η κοινή θέση 2008/109/ΚΕΠΠΑ να τροποποιηθεί δεόντως και να καταργηθεί η κοινή θέση 2004/487/ΚΕΠΠΑ.
            
         
               (6)
            
            
               Για την εφαρμογή ορισμένων μέτρων, απαιτείται περαιτέρω δράση από την Ένωση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το άρθρο 3 της κοινής θέσης 2008/109/ΚΕΠΠΑ καταργείται.
   Άρθρο 2
   Το άρθρο 4 της κοινής θέσης 2008/109/ΚΕΠΠΑ αναριθμείται σε άρθρο 3.
   Το άρθρο 5 της κοινής θέσης 2008/109/ΚΕΠΠΑ αναριθμείται σε άρθρο 4.
   Άρθρο 3
   Η κοινή θέση 2004/487/ΚΕΠΠΑ καταργείται.
   Άρθρο 4
   Η παρούσα απόφαση αρχίζει να ισχύει την επομένη της δημοσίευσής της στην Επίσημη Εφημερίδα της Ευρωπαϊκής Ένωσης.
   
      Λουξεμβούργο, 5 Οκτωβρίου 2015.
      
         
            Για το Συμβούλιο
         
         
            Ο Πρόεδρος
         
         N. SCHMIT
      
   
   
      (1)  Κοινή θέση 2004/487/ΚΕΠΠΑ του Συμβουλίου, της 29ης Απριλίου 2004, σχετικά με περαιτέρω περιοριστικά μέτρα έναντι της Λιβερίας (ΕΕ L 162 της 30.4.2004, σ. 116).
   
      (2)  Κοινή θέση 2008/109/ΚΕΠΠΑ του Συμβουλίου, της 12ης Φεβρουαρίου 2008, σχετικά με περιοριστικά μέτρα κατά της Λιβερίας (ΕΕ L 38 της 13.2.2008, σ. 26).